2026 жылғы 14 шілдеде, Қарасай аудандық мәслихатының төрағасы  Б.Айнабековтың төрағалығымен сегізінші шақырылған Қарасай аудандық мәслихатының кезектен тыс 58-ші сессиясы өтті. Сессия жұмысына Қарасай ауданы әкімінің орынбасары А. Сейдакматов, қоғамдық кеңес төрағасы мен мүшелері және аудандық мәслихат депутаттары, мемлекеттік органдардың басшылары мен жауапты бөлім өкілдері қатысты.
 Сессия барысында ауданның әлеуметтік-экономикалық дамуы мен тиімді басқаруына қатысты бірқатар маңызды мәселелер қаралды. Атап айтқанда:
 ▪️ Ұмтыл ауылдық округінің Жалпақсай ауылы бойынша қала және ауылдардың бас жоспарлары мен егжей-тегжейлі жоспарлау сызбаларына өзгеріс енгізу;
 ▪️ Әйтей ауылдық округінің Үштерек ауылы бойынша қала және ауылдардың бас жоспарлары мен егжей-тегжейлі жоспарлау сызбаларына өзгерістер енгізу;
 ▪️ Іргелі ауылдық округінің Іргелі ауылы бойынша қала және ауылдардың бас жоспарлары мен егжей-тегжейлі жоспарлау сызбаларына өзгеріс енгізу;
 ▪️ Қарасай ауданының бюджеттік комиссиясының құрамын бекіту;
 ▪️ Қарасай ауданы әкімдігі жанындағы терроризмге қарсы комиссиясының құрамын бекіту.
